
Mi, az albertirsai Tessedik Sámuel 
általános iskola negyedik osztályos 
, Mese" rajának kisdobosai, ismerke- 
dési teadélutánt rendeztünk. Azokat 
a felső tagozatban tanító tanárokat 
hívtuk meg erre, akik majd szeptem- 
berben, ötödikes korunkban naponta 
oktatnak bennünket. Nem nagyon 


Nálunk a második és negyedik 
osztály együtt tanul: nyolc másodi- 
kos és húsz negyedikes. 

Bogyoszlón sok szép ház épül. Ta- 
valy kaptunk egy új iskolát, ahol a fel- 
sősök tanulnak. A mi falunk szép, 
rendezett. Járdát építettek az elmúlt 
években, díszfákat ültettek, minden 
ház előtt parkosítottak. Nyáron szép, 
virágos a falunk. 

Három fafaragó népművész bácsi 
él itt. A legidősebb Kiss Ernő, az is- 
kola közelében lakik. Van a második 
osztályban egy érdekes fiú, Szalay 
Pál, akit Palkónak hívunk. Szépen 
rajzol, fest, jól tanul. Jól lehet vele 
beszélgetni; érdekes rábaközi táj- 
szólással beszél. ő is farag fából, van 
egy kis juhász szobra is, 

Az erdő-mező titkait úgy kutatjuk, 
hogy foglalkozásainkat a szabadban 
tartjuk. Egész évben figyeltük a ha- 
tárt. Ősszel a bogyoszlói erdőben 
kirándultunk, akadályversenyt ren- 
deztünk, és izgalmas volt a szám- 
háború is. Sokat nevettünk a zsákba- 
futáson. 

Télen madarakat etettünk, s min- 
dennap más hozott eleséget a cin- 
kéknek, rigóknak. Az iskola udvarán 
van egy öreg diófa. Erre két etetőt 
helyeztünk. Megfigyeltük a harkályt, 
hogyan kopácsol, kopogtatja a fa 
kérgét, kukacot keresve. 

Tavasszal virágot szedünk, s hoz- 
zuk az iskolába, mivel a tanító néni 
és mi is szeretjük. Az osztályunk 
szép, virágos, mind a három abla- 
kunk tele van cserepekkel. Virág- 
felelőseink gondozzák ezeket. 


2. és 4. osztályos kisdobosok 
Bogyoszló 

ismertük őket eddig, mivel a felső 
tagozat egy tőlünk messze levő másik 
épületben van. Mindig azt halljuk, 
hogy milyen nehéz az az ötödik osz- 
tály. Nagy izgalommal készültünk 
erre a találkozásra. Ének, szavalat, 
felolvasás, , Ki mit tud" énekből, 
számolásból, testnevelésből, tette 
változatossá ezt a délutánt. A szülő- 
ket is meghívtuk, s az édesanyák fá- 
radozását egy dallal köszöntük meg 
— a következőképpen: 


; Csadádi vónós 


Nagybátonyban, a bányász műve- 
lődési házban szerkesztőségünk an- 
kétot tartott. Sokfélét kérdeztek a 
gyerekek: miképpen írjuk, rajzoljuk 
a lapot, hogy hogyan dolgozik a nyom- 
da? Kérdezés és válaszadás közben 
látom ám, hogy az egyik egyenruhás 
kisdobos óvatosan odalépked az 
egyetlen  úttörőegyenruhás nagy- 
lányhoz. Az bólint, kiválasztja a kis- 
dobos kabátját, sőt, még rá is adja. 
S teszi mindezt a legnagyobb csend- 
ben. Nem álltam meg és később 


megkérdeztem: 

— Ugy-e, pajtás, te nyolcadikos 
vagy? 

— Igen — mondja —, a 208-as 


számú József Attila csapatban a har- 
madikos kisdobosok Hóvirág őrsét 
vezetem. 

Lám, Nagybátonyban is segít a 
vörösnyakkendős a kéknek — kis- 
dobosokat nevelnek, vezetnek az út- 
törők! — Vajon a kéknyakkendősök 
ezt hogyan viszonozzák? — kérdem 
töle, s ő mosolyog. 


Do, ti, la, so, do ti, la, so, do do 
re re, mi mi". — Ezt az anyukáknak 
kellett kitalálniok! 

Megszerettük jövendő tanárainkat 
ezen a délutánon. Reméljük, ők is 
megismertek bennünket, s most már 
nem is látszik olyan félelmetesnek 
az a felső tagozatú ötödik osztály! 


Szelényi Márta rajtitkár 
Albertirsa 


- kék 


— A helyettesem kisdobos, har- 
madikos. Mindig megbeszélem vele 
a foglalkozásokat, hogy mit szeretné- 
nek legközelebb. Felosztjuk a mun- 
kát, néha hagyom, rábízom a vezény- 
lést, és amit lehet. Eddig csak egy- 
szer nem tudtam a hóvirágokhoz el- 
menni az összejövetelre, arra meg 
elküldtem a barátnőmet, hadd segít- 
sen a helyettesemnek. 


— Jól csinálta? 
— Igen, az őrs elégedett vele. 


— Mondd meg, kérlek, a neved, fel 
szeretném írni! 


— Molnár Ilona vagyok... és tes- 
sék azt is felírni, hogy az őrsvezető- 
helyettesem otthon is sokat segít, 
és szótfogadó, rendes... 


— Rendben van, felírom. Mi az ő 
neve? 


— Molnár Marika. . . 
— Névrokonod? 
— Nem, dehogy... a kishúgom! 


JOÓ KATALIN 


Kék nefelejes - el ne felejted! 


1. Május első vasárnapján van anyák 
napja — június első vasárnapja pe- 
dig pedagógusnap. Készíts megle- 
petést mindkét alkalomra. 

2. Május 19-én ünnepli ötvenedik 


születésnapját a szovjet pionírszer- 
vezet. Az évforduló alkalmából a 
rádió és a televízió sok érdekes mű- 
sort sugároz a szovjet kisdobosok- 
ról és úttörőkről. Ne mulasszátok 
el meghallgatni, megnézni azokat. 
Megemlékezik az évfordulóról ter- 
mészetesen a KISDOBOS és a 


PAJTÁS újság is. Írásaikat, képeiket 
felhasználhatjátok faliújság készíté- 
séhez. 

3. Júniusban emlékezünk meg Dózsa 
György születésének ötszázadik 
évfordulójáról. Készüljetek ti is az 
esemény méltó megünneplésére. 
4. Még néhány hét és itt van az év 
vége. Ha elmaradtál valamelyik 
tantárgyban, most még van idő a 
pótlásra. Segítsd a nálad gyengéb- 
ben tanulókat, hogy ők is jó ered- 
ménnyel fejezzék be az iskolaévet! 


2) 


Fil. 


FELVONULÁS. Hévizi Tibor, a bu- 
dapesti VIII., Dugonics utcai iskola 
úttörőjének rajza. 

OSVÁT ERZSÉBET : 


GÁBOR ANDOR : 


Vörös tulipánok, 
májusi virágok, 


olyanok vagytok, mint És száll a szó, száll boldogan, 
kis úttörő lányok. S valahol hallja valaki, 
Felvillantok itt-ott s a szálló szó tetté fogan, 

a sok gyermekkézben S piros tűz lángját gyújtja ki. 
a felvonuláson, 

zászlók erdejében. S ki légbe küldte azt a szót, 
Fodrozza a szellő A földön porlik, néma lett, 
szép színes szoknyátok, De szava bujt még, lázadót, 
velünk ünnepeltek, s élve él a sír felett. 


ti is, tulipánok! A 


A sír felett kinő a fű, 
A sír felett az élet áll, 
Májusfa nyílik, gyönyörű, 
S a halott költő muzsikál. 


Táncolj csak, élet, láng, lobogj j 
Májusfa, nyílj, élő ölelj, 
Világ pirulj, vihar robogj, j 
Holtak szavára így felelj, 
Költőd szavára így felelj. 

b) 


Az első szovjet pionírcsapat 
1922. február 13-án alakult a 
moszkvai Krasznaja  Presznya 
kerület 16-os számú nyomdájá- 
ban. A megalakulás napján a csa- 
patnak 52 tagja volt. Nem sokkal 
később, 1922. május 19-én a Kom- 
szomol Osszoroszországi Kong- 
resszusa — határozatba foglalta, 
hogy a városokban és falvakban 
pionírcsapatokat — szervezzenek. 
Hivatalosan ezt a napot tartjuk 
a szovjet pionírszervezet születés- 
napjának! 


tittikikkkitkkiikiiitetektetetetetetetetetetetetetrtrtetek kekrkejetrráráráre ! 


50 éves a szovjet pionírszervezet 


tirkikikkkknriekkkkkkkkirtéétkkzkizzkkíriíik 


tsa! 


Ha nyelvtanilag nézzük, akkor ez kijelentő, bővített mondat. 
Ha történelmileg — mögötte, az ötven év mögött emberek milliói 
állanak. Akik ötven esztendő során részt vettek a mozgalomban, 
vörös nyakkendőt kötve tanultak, játszottak, kirándultak. Ha 
kellett, építettek, ha kellett, fát ültettek, felnőtteknek segítettek. 
S amikor ők maguk is felnőttek, a Nagy Honvédő Háború idején 
védték a hazájukat, majd a romok helyébe, a győzelem után új 
házakat, falvakat, városokat építettek. Megzabolázták a vad fo- 
lyókat, tengerré duzzasztva kényszerítették, hogy árammá alakít- 
va erejét, a víz is szolgálja az embert. Termővé tették a kopár föl- 
deket, kezük nyomán búzát ringat a szél. 

Őket köszöntjük most, a volt pionírokat és a maiakat. A szülő- 
ket, nagyszülőket, akik megmutatták, hogyan kell úttalan utakon 
pionírként haladni, elsőnek a világon a kommunizmus jövője 
felé. Köszöntjük fiaikat, pionírtestvéreinket, akik továbbhaladva 
az úton, befejezik majd apáik és nagyapáik művét — megvaló- 
sítják a hajdan megálmodott kommunista jövőt. 


lkkkkkkkkkkkkkkkkikkekkkkkkkekkketkkkkkkikkkkkkikkkkk 


Tóth Tündének mesélem... 


Kedves Tünde! 


Látod, Neked mesélek most, 
pedig ezt a , mesét" Te még nem 
is érted, hiszen 1969. november 
7-én születtél, tehát mindössze 
kettő és félesztendős vagy. Két 
okból lettél Te mesém elsőszámú 
szereplője: először is, mivel no- 
vember 7-e a születésed napja, 
másodsorban, mivel édesanyád, 
Tóth Zoltánné, született Sárközi 
Erzsike volt a legelső újszülött 
Dunaújvárosban. 
it Ha megnősz, kisdobos leszel, 
s elolvasod majd az itt leírtakat, 
biztosan nem lesz számodra is- 
meretlen az a városnév, hogy 
KOMMUNARSZK. Ez a város 
ott a távoli Ukrajnában a Te 
szülőhelyednek a testvérvárosa! 
Hasonló az éghajlata, és ott is a 
kohászat a legfontosabb. Sok szép 
parkja van, akárcsak Dunaúj- 
városnak. 140 000 lakos él ott. 
Közülük 23 000 a kohászati kom- 
binát dolgozója. A helybeliek 
büszkék arra, hogy Vorosilov mar- 
sall hajdanában annak a gyárnak 
a kohásza volt. 

Amikor 1961-ben a két város 
vezetői levelezni kezdtek — édes- 
anyád éppen tízéves volt. Két 
évre rá okmányt írtak alá, vál- 

lalva a testvérséget, a kapcsola- 
tok ápolását. A város vezetői kö- 
zül sokan jártak már kint —, az 
ottaniak közül meg itt. Legutóbb 
Takács Imre elvtárs, a dunaúj- 
városi Pártbizottság titkára veze- 
tett egy küldöttséget. Sok min- 
dent megtekintettek. Többek kö- 
zött a múzeumok egész sorát, mert 
Kommunarszkban külön kis mú- 
zeuma van a Pártbizottságnak, 
a kohászati műnek és az iskolá- 
nak. Hát, amint az egyik iskola 
múzeumát nézegetik, felkiált az 
egyik magyar: — Nézd csak, Ta- 
kács elvtárs! — Es amint oda- 
nézett, ott látta magát a szovjet 
iskola ékes albumában! Jó pár 
évvel ezelőtti volt a kép, melyen 
egy úttörőnek köti fel éppen a 
nyakkendőt a dunaújvárosi Ság- 
vári iskolában! 

Ha történetesen szovjet vendég 
érkezne és betoppanna a Barát- 
ság úti iskolába, talán Takács 
elvtárséhoz hasonló lenne a cso- 
dálkozása. Itt látható ugyanis 
a pajtások levelezése, köztük pl. 
Birjukov Nyikolaj Ivanoviccsal, 
a Szovjetunió hősével. Ezen a vi- 
déken harcolt a felszabadulás ide- 
jén, később veteránküldöttség- 
gel járt a harcok színhelyén. A 


pajtásokat megajándékozta a 


.Hős Városok"? jelvénnyel. Azt 
hiszem, ilyennel csak ők rendel- 
keznek hazánkban! Látható még 
a díszhelyen egy zászló is a Barát- 
ság utcai, Hámán Kató nevét vi- 
selő csapatnál. Csak úgy nevezik 
városszerte, hogy kommunarszki. 
Öt éve kapták november 7-re. 
Épül a város idehaza. Épül 
Kommunarszk, a testvérváros 
odakint. Levelek jönnek, mennek, 
barátságok születnek, tapasztala- 
tokat tesz hasznossá az idő. Kor- 
zokin, a híres-neves, Lenin-díjas 


olvasztár egy teljes műszakot 
végigdolgozott az  acélműben. 
Itt, minálunk! 

Kívánom és remélem, hogy 


mire Te, kedves kis Tóth Tünde, 
Dunaújváros első szülöttjének, 
Sárközi Erzsikének kislánya, kis- 
dobos leszel, addigra nyaranta 
jönnek, mennek majd a cserevo- 
natok szovjet és magyar gyere- 
kekkel a két város között. 

Nő majd Kommuuarszk és nő 
Dunaújváros, s a városaitokkal 
nőttök ti is, mai gyerekek felnőt- 
tekké. És a városokat, kohókat, 
üzemeket, iskolákat, virágos te- 
reket nektek kell majd tovább 
építenetek, csakúgy, mint a ba- 
rátságot! 

JOÓ KATALIN 


i 


ANDREJ MJASZTKOVSZKIJ: 


Galina Sztyepanovna, a tanító nénink azt a házi- 
feladatot adta, hogy mindenki rajzoljon, amit akar. 

Én a nagyapámat akarom lerajzolni. Olyannak, 
amilyennek egyszer májusban, a Győzelem napján 
rendezett felvonuláson láttam. — Öt kitüntetéssel 
a mellén. 

Ilyen lesz: összehúzott szemek, bozontos szemöl- 
dök, a bal arcán hosszú sebhely, bajusz. 

Ülök az ablaknál. Süti a nap a rajzpapírt. A papír 
hófehér, káprázik a szemem tőle. 

Hogyan kezdjem? Nagyapám tiszti katonasapká- 
ban vonult fel az ünnepen. Csillag nem volt a sapká- 
ján, mert az csak a tényleges katonák sapkáján van. 

Kezdjem a sapkával?... Nem, nehéz. Ha felül- 
ről nézzük kerek, de ha előlről. . . 

A bajusszal? 

Becsukom a szemem, arcomat a nap felé fordí- 
tom. Töprengek: hogyan is rajzoljam le a nagy- 
apámat? 

Képzeletemben olyan, amilyen a valóságban volt, 
de nagyon homályosak a vonásai, mert a nap fényé- 
től vörös előttem minden, mintha a tanácsházán 
lobogó zászlót látnám. Halkan suttogom magam 
elé: , Nagyapa, álljon a vörös zászló alá, ahogyan 


az ezredben... Így akarom lerajzolni. Ezt a fel- 
adatot adta a tanító néni". 
Elnehezedik a fejem, mintha álmos lennék... De 


nem fogok aludni. Látni akarom nagyapát a zászló 
alatt. 
Felvillan egy szikra. Fehér pont a vörös alapon. 


TAKÁCS ZOLTÁN rajza 


(Rajzolom a nagyapámat 


Óh, de hiszen ez nagyapa kitüntetése: , A bátor- 
ságért". Az, amit mama a fiókban őriz. És látom 
a többi kitüntetést, érdemrendet is. Nagyapa! 

Nem alszom, nagyapa, jól meg akarom nézni, 
hogy aztán lerajzolhassam. Jöjjön közelebb! Vörös 
csillag a katonasapkáján, géppisztoly keresztben 
a mellén... Ilyen volt a háborúban. Álljon így, ne 
mozduljon! És ne mosolyogjon! Szigorúnak fogom 
rajzolni, amilyen a fronton volt." 

De nagyapa csak mosolyog és kérdezi: 

, Milyenek az osztályzataid, Ivánka?" 

, Olvasásból ötös, írásból, számtanból — szintén, 
rajzból pedig... Házifeladatot kaptunk. .." Olyan 
meleg a nagyapa mosolya. , Álljon csak így, leraj- 
zolom..." 

— Elaludt a napon — hallom mama hangját. 

Összerezzenek. 

— Le fogom rajzolni nagyapát. 

— Menjél aludni! 

— Nem, nem! Csak épp elszenderedtem. Megjelent 
álmomban nagyapa. 

Mivel is kezdjem? Érzem, nem fog sikerülni. 
Talán csak majd az ötödik osztályban... A kezem 
azonban már húzza az egyenes vonalat föntről le- 
felé. Aztán egy vízszintes hullámzó vonal követke- 
zik. És més egy. Fölemelem a piros színest. 

Jó, legyen akkor zászló. 

Az a zászló, amely alatt nagyapám állt géppisz- 
tollyal a mellén. 

Fordította : KELEMEN SÁNDOR 


UA Xata jelenti: 


VIDÁM ŐRSÖK, ŐRSI MULATSÁGOK 


Mindig is örülök, amikor vidám 
gyerekektől kapok levelet; szeren- 
csémre ez igen gyakori! Mostanában 
meg különösen nagy az örömöm: 
jókedvű őrsöktől, őrsi mulatságokról 
érkezik a hír. A kálócfai kisdobosok 
(Zala megye) műsoros délutánról ér- 
tesítettek. Az őrs tagjai elhatározták, 
hogy örömet szereznek a környeze- 
tükben élő idős embereknek. Meg- 
hívót küldtek 52 idős néninek, bácsi- 
nak; legtöbben a TSZ nyugdíjasai. 

sMindannyian eljöttek. És egész 
délután együtt voltunk. A TSZ adta 
a pénzt a vendéglátáshoz. Mi műsort 
rendeztünk. Volt ott köszöntő, ének 
és vidám mesejelenet, a Borsó Jancsi. 
Jól érezték magukat. Még énekeltek 
is, Az én nagymamám édesapámmal 
táncolt" — írja Gerencsér Éva őrsi 
krónikás. Kollégája, a másik őrsi 
krónikás: Szabó László a köszöntő 
verset is elküldte nekem. 


Nagymamák és nagypapák! 
Kedves nénik, bácsik! 
Piros arccal sok kisgyerek 
köszönteni áll itt. 


Azt kívánjuk, hogy szívüket 
bánat sose érje, 
mindegyikük legyen boldog 
családja körébe"! 


Stenczl Erika (Sóshartyán, Petőfi 
út 6.) szintén tea-délutánról számol 
be. , Volt ott tea, keksz és apró süte- 
mény. Volt zene is. Mindenki jól 

érezte magát az őrsin." (Ez az őrsi 
gyűlés beceneve, gondolom.) 

Hacker Erika negyedikes kisdobos 
(Mosonmagyaróvár, Városközpont B 
7.) kedves levelében nehéz dolgot 
kérdez tőlem ; mit tegyen, hogy borz- 
nak nézzék őt a többi gyerekek? 
Színdarabra készülnek ugyanis, és a 
szereplők: nyulacska, róka, kiskakas, 
farkas, medve, borz. Miről ismerik fel 
őket a nézők? Én két megoldást látok, 
Erika. Szerezzetek be megfelelő báb- 
figurákat és azokat kezetekre húzva 
játsszátok a szerepet. Egyszer láttam 
egy kisdobos színházat, ahol nagyon 
fontos dolog volt az ablak, azon mász- 
káltak ki-be a szereplők. Díszletet 
nem építhettek a gyerekek, hisz egy 
osztályteremben játszódott le az elő- 
adás. Összetoltak hát két széket és 
táblát tettek rá: ,ablak". Nekem 
nagyon tetszett a megoldás, Ha ne- 
ked is tetszik, írjatok ti is táblákat, 
, névjegyeket" magatoknak. Persze 
lehet varrni is a jelmezt, gondolom 
nehezebb a borznak, farkasnak, köny- 
nyebb a nyúlnak, kakasnak. Ezzel kap- 
csolatban felhívom a figyelmedet egy 
másik pajtásom levelére, annak is az 
utolsó mondatára : 

, Jelmezbálra készülünk. Őrsünk 
tíz pajtása erdei állatnak öltözik fel. 
Ha segítünk egymásnak, biztosan jól 
sikerülnek a jelmezek!" — írja Grá- 
czer Andrea negyedikes kisdobos, 
őrsvezető-helyettes (Dánieltelep, Ál- 
talános iskola). 


MÓKAMESTER ÜZENI 
nótafának 


A pataki Mókus őrsben (Patak, 
Rákóczi út 4. Nógrád megye) úgy 
szokás, hogy ,,...az őrsvezető meg- 
tanítja az éneket az őrsi nótafának, 
a nótafa meg minekünk. Sokat tanu- 
lunk így, vidáman énekelünk". Akkor 
rendben is van! De mit tegyen Kincs 
Ildikó? (Karcsa, PF 8). Ezt írja: 

A harmadikos lányok őrsvezetője 
vagyok, őrsöm neve Cicamica. Min- 
den rendben van, sokat játszunk, a 
próbákat teljesítjük. Csak egy a baj. 
Én nem tudok éneket tanítani, mert 
nincs hallásom, a nótafa meg nem 
tudja azokat a dalokat, amit én aka- 
rok..." 

Erdélyi Eszter (Miskolc, Csabai 
kapu 34.) írja: , Mókamester vagyok. 
Minden összejövetelre többféle já- 
tékot kigondolok. Vagy kikeresek 
valahonnan, például a Kisdobos Ját- 
szópajtásától." 

A mókamester módszerét követ- 
hetik a nótafák is! Keressenek, gyűjt- 
senek ők maguk dalokat —, nem 
kell azt föltétlenül az őrsvezetőtől 
tanulniok! Így önállóbb lesz a nótafa, 
és nem szomorkodik az őrsvezető, ha 
nincs jó hallása, 

Végül Deli Juditnak (Győrszemere- 
hegy, Felpáci út 15.) üzenem én: csap- 
jon fel segéd-mókamesternek! Az a 
legkedvesebb szórakozása ugyanis, 
hogy kedves-tréfás állatmeséket Ír. 
Mondja el az őrsének, hadd örüljenek 
vele együtt a többiek! 


Ún Kata 

GAÁL ÉVA rajza 


POLGÁR ISTVÁN: 


Talán a SZÍVE 


A párna, mint bibét a szirmok, 
kehelybe zárta fejemet. 

A szunnyadás fátylakkal, köddel 
lassan egészen befedett. 
Vállonmatkolt ekkor a fázás 

— nem takartam be jól magam, 
de ernyedt izmú karjaimnak 
hiába üzent már agyam. 
Elnyújtott árny-alak közelgett — 
édesanyám volt ez az árny, 

s már melegben fészkelt a vállam, 
a dunna rámsimult puhán. 
Vajon ki súgta meg anyámnak, 
hogy mit kivánok, mit tegyen? 
Talán a szíve, az a szív, mely 
értem dobog csak, szüntelen. . . 


WEÖRES SÁNDOR: 


UH) Füzértánc 


Fűzzünk lombot szép füzétbe, 
rakjál tózsát közepébe. 
Készen már a szép füzér, 
rózsa diszlik közepén. 


Füzért fűzzünk, egyet, százat, 
így köszöntsük jó anyánkat, 
énekszóra táncolunk, 

néki zengjen szép dalunk. 


GAÁL ÉVA rajza 


Szabadtéri játékot küldök, még- 
pedig olyat, mely különösen nép- 
szerű a szovjet pionírok között. 
A játéktér akkora, mint egy röp- 
labdapálya — többnyire ott játsszák 


— és a félpályán egy kötél olyan ma- 
gasságban van kifeszítve, mint a röp- 
labdaháló felső vonala. (Gyakran 
használnak erre hálót is.) A két fél- 
pályán helyezkedik el a két csapat, 
egyenként 6—8 játékossal. A csapa- 
toknál nem labda van, hanem mind- 
két oldalon egy-egy könnyű, fűzfa- 
vesszőből font karika. Ennek az át- 
mérője 25—30 cm. A bíró jelére a 
két csapat egy-egy játékosa átdobja 
a karikát a kötél fölött, úgy, hogy 
az lehetőleg vízszintesen repüljön. A 
túlsó csapat tagjai karjukat előre- 
nyújtva, röptében kapják el a kariká- 
kat, és azokat kölcsönösen vissza is 
dobják. Így repülnek, vándorolnak 
azok ide-oda, míg csak az egyik le nem 


esik. Az a csapat, melynél ez történt, 
pontot kap. De a leesett karikát 
mindjárt fel is vehetik, és visszadob- 
hatják. Az eredményt veszteség- 
pontokban mérik: amelyik csapat 
előbb éri el az 50 pontot, az veszít. 
A karika a pálya bármely részére 
dobható, bárki elkaphatja, de vissza 
kell dobnia. 

Nem számít a fogadó csapatnál 
veszteségpontnak, ha a földre esett 
karika a kötél vagy háló alatt jutott 
át, ha a kötelet érintette, vagy ha 
a két karika előzőleg egymásnak 
ütődött. A pontokat vagy egy elő- 
re  kiszámolással választott bíró 
jegyzi, vagypedig a csapatok, ki-ki a 
sajátját. 

Í 
: 


z j bben az esztendőben nagy 
ünnepet ül a magyar nép: öt- 
száz évvel ezelőtt született Dózsa 


György, az 1514-ben kirobbant 


parasztlázadás vezére, akit a régi 


krónikák a ,parasztok királyá- 
nak" neveztek. 

Sajnos, a régi, megsárgult kró- 
nikák 


őriztek meg családjáról és ifjú- 


nagyon-nagyon — keveset 
koráról. 

Csak annyit tudunk, hogy szé- 
kelyföldi, köznemesi család elsze- 
gényedett mellékágából szárma- 
zik. Első ízben 1474-ben szerepel 
nagyapjának, Dózsa Andrásnak 
a neve Mátyás király egyik lajst- 
romában, amikor összeírták az 
erdélyi vajda garázdálkodása mi- 
att panaszt tevő székely családok 
nevét. Dózsa András egyik fia, 
Tamás, valamilyen ismeretlen ok 
miatt családjával együtt elhagyta 
ősi szállásföldjét, a marosszéki 
Makfalvát, és áttelepedett a kézdi- 
széki Dálnok faluba, mely a Dál- 
nok-patak völgyében fekszik. A 
Dálnok-patak a Hargita-hegység 
bodoki nyúlványán álló Rigó- 
hegy csúcsán ered és a sebesvizű 
Olt folyóba siet. 

Makfalvi Dózsa György szé- 
kely nemes volt. A székely neme- 
seket lófőknek nevezték, mert lo- 
von kellett a mindenkori magyar 
királyt a háborúkban elkísérniök. 
Ennek fejébe a lófő székely a 

aparasztkirály" 


Írta: 
HUNYADI JÓZSEF 


faluhoz tartozó föld felosztásakor 
két telket kapott. A lófő székelyek, 
amikor éppen nem hadakoztak, 
maguk is dolgoztak a birtokukon, 
bár — ha volt nekik miből — cse- 
lédeket is tarthattak. Ilyen , fény- 
űzésre" azonban csak akkor tel- 
lett nekik, ha elszegődtek a király 
vagy valamelyik nagyúr, főpap 
mellé állandó katonai szolgálatra. 
A katonáskodásért szép fizetsé- 
get kaptak a királytól vagy a fő- 
úrtól, akinél szolgáltak. 

A Dálnokra került Makfalvi Dó- 
zsák minden időben vitéz, bátor, 
nagyszerű katonák voltak. Dózsa 
apja, Dózsa Tamás is híres gya- 
logkapitányként verekedett soká- 
ig a király lobogója alatt. Nagyon 
valószínű, hogy apjuk mellett a 
két Dózsa-fiú: György és öccse, 
Gergely is igen korán megtanulta 
a — katonáskodás mesterségét. 
György megható szeretettel ajná- 
rozta, valósággal dédelgette nála 
jóval fiatalabb öccsét, a galamb- 
szelíd természetű Gergelyt, aki 
katonáskodás helyett, sokkal in- 
kább szeretett volna tudós lenni. 
Igen ám, de abban az időben in- 
kább csak a katonáskodással lehe- 
tett jobb életre, némi vagyonra 
szert tenni. Még egy érdekesség: 
a krónikák szerint sem Dózsa 
György, sem az öccse, Gergely 
nem tudott sem írni, sem olvasni; 


csupán a nevüket tanulták meg 


Rajzolta: 
SZŐNYI GYULA 


papírra kanyarintani. Erre azért 
volt szükség, hogyha pereskedtek 
vagy zsoldos-szerződést kötöttek, 
akkor a hivatalos iratot az aláírá- 
sukkal hitelesíthessék. A króni- 
kák elmondják híven azt is, hogy 
amikor Bakócz Tamás, az eszter- 
gomi érsek, vagy II. Ulászló ki- 
rály levelet írt a paraszti keresz- 
teshad táborába, azt mindig a 
parasztokhoz csatlakozott papok 
és írástudó deákok olvasták fel. 
A megfelelő választ is nekik dik- 
tálta le Dózsa György. 

Dózsa alakját megőrizték a régi 
könyvek. Termete hatalmas volt, 
mintha egy óriás szálfenyő kelt 
volna lábra a Hargita oldalából. 
Széles mellkasa félelmetesen dom- 
borodott, 


erő szorult. Egyszer például meg- 


és tagjaiba irtózatos 


történt, hogy egy gerendákból 
épített szénapajtát hat megter- 
mett férfi nem tudott megemelni, 
erős feszítővasakkal sem. Dózsa 
György odalépett, nekitámasztot- 
ta a vállát és egyedül odábbtolta. 
Haja barna volt és göndör, hangja 
erős, akár a havasi mennydörgés, 
és nagy, fekete szemének egyetlen 
villantásával százaknak tudott 
parancsolni. Mintha személyében 
a törökök réme, a rettegett hírű 
Hunyadi János kelt volna életre! 

A krónikák megörökítették azt 
az esetet, amikor Dózsa György 


első ízben lépett ki a magyar tör- 4. 

ténelem színpadára. Akkor a hí- 
res-nevezetes nándorfehérvári vár- 
őrségben katonáskodott; a lova- 
sok hadnagya volt. Nándorfehér- 
vártól talán negyven-ötven kilo- 
méterre terpeszkedett a Duna- 
parton a törökök ,száz bástyás" 
vára, Szendrő. A vár török lova- 
sainak parancsnoka Ali szpáhi 
bég félelmetes bajvívő vitéz híré- 
ben állott. Gyakran hívta ki pár- 
viadalra a nándorfehérvári vitéze- 
ket és rendre legyőzte őket. Olyan 
ijesztő híre volt, hogy végül a ma- 
gyarok már ki sem mertek állni 
párviadalra Ali bég ellen. 

S ekkor került Nándorfehér- 
várra Dózsa György. 

Első szóra elfogadta Ali kihívá- 
sát. 

A párviadal a végvári vitézek 
szigorú törvényei szerint két for- 
dulóban zajlott le. Először min- 
dig lándzsát törtek, másodszorra 
pedig kardra mentek. 

A két vasba bújt bajnok előre- 
szegezett lándzsával egymásnak 
robogott tüzesen nyihogó csata- 
ménjén. Az öt méter hosszú lán- 
dzsa gyenge játékpálcikaként pat- 
tant el Dózsa György domború 
mellvértjén. A magyar lovashad- 
nagy még csak meg sem tántoro- 
dott lova nyergében. Ali bég erre 
meghökkent: ,, Ki ez a gyaur ször- 
nyeteg, hogy nem tudtam lán- 
dzsámmal nyergéből leöklelni? Al- 
lah, az én istenem adja, hogy majd 
a kardom kiolthassa élete láng- 
játláss" 

Azután a bajvívás török és ma- 
gyar bíráinak jelére, kiszisszent 


hüvelyéből az egyenes magyar 


kard és a görbe török szablya, és 
pompás harci ménjeiket sarkan- 
tyúba kapva, a két nagyszerű 
bajvívó ismét egymásra rontott. 

A törökök azt hitték, káprázik 
a szemük!  Megvillant Dózsa 
György kardja és iszonyatos erejű 
vágással a szpáhi béghez sújtott, 
és — lássatok csodát! — Ali bég 
kardja a karjával együtt messzire 
repült! A hírhedett szpáhi bég 
holtan bukott alá lova nyergéből. 
A megdöbbent szendrői szpáhik 
azt hitték: a haragvó Allah villá- 
ma sújtotta halálra a kapitányu- 
kat. Aztán eszüket vesztve, ha- 
nyatt-homlok menekültek haza, 


Szendrő várába. 


A nagyszerű győzelem híre szél- 
sebesen járta be az egész országot. 
Boldogan ujjongott a nép. Török 
Imre bán, Nándorfehérvár kapi- 
tánya — aki gyáva és lelkiisme- 
retlen főúr volt különben — azon- 
nal levelet írt Budára a királynak; 
tüntesse ki tüstént lovashadna- 
gyát! Dózsa György maga lova- 
golt fényes, vitézi kísérettel Bu- 
dára a levéllel. 5 nehogy valaki 
kételkedni merészeljen hősi győ- 
zelmében; egy ládikóban magával 
vitte Áli bég levágott karját is. 


Az alacsony, gyenge testalkatú 
II. Ulászló király tágra nyílt szem- 
mel, döbbent csodálkozással bá- 
multa az udvarába toppanó ha- 
talmas termetű székely daliát; 
mint gyámoltalan kisgyerek az 
álmában felbukkanó mesebeli 
óriást. 


Egyet tapsolt, s egy udvarnok 


a király kezébe adott egy arany 


fonállal gazdagon kihímzett bí- 
borpalástot. Ulászló kettőt tap- 
solt, erre egy királyi apród arany 
sarkantyúkat csatolt fel Dózsa 
csizmájának sarkára. A harma- 
dik tapsra vastag aranyláncot 
hoztak elő, és a király a nándor- 
fehérvári bajnok nyakába akasz- 
totta. A negyedik tapsra egy ap- 
ród gyönyörű, súlyos díszkardot 
hozott be, amit a király remegő 
kézzel adott át Dózsának. Vége- 
zetül a király titkára levelet nyúj- 
tott át a királynak, amelyben az 
állt, hogy ezután Dózsa Györ- 
gyöt dupla zsold illeti meg, és 
egy 
negyven telkes falut kap vitézi 


Nándorfehérvár közelében 
tette jutalmául. Az udvari festő- 
művész pedig Dózsa György új, 
magyar nemesi címerét nyújtotta 
át, amely egy kardot tartó, levá- 
gott kart ábrázolt. Lelkesen tap- 
solt az egész királyi udvar, mert 
senki sem vitatta: Dózsa György 
megérdemelte, hogy a király 
aranysarkantyús lovaggá ütötte 
hőstettéért. 

A király mögött ott állt Bakócz 
Tamás, az esztergomi érsek, aki 
akkor érkezett haza éppen Rómá- 
ból a pápaválasztó bíborosi gyű- 
lésről. Hiába sóvárgott érte, nem 
választották meg pápának. Kár- 
pótlásul megkapta a pápai okira- 
tot, hogy keresztes hadjáratot hir- 
dethet a törökök ellen. 

Az esztergomi érsek elégedet- 
ten mosolygott magában: 

— No, most már minden rend- 
ben van! Lesz a magyar keresz- 
tes seregnek méltő hadvezére: 

Dózsa György!... 


— Ébresztő! 


B. KREKOTYIN;: 


Genka megunta az írást. Minden- 
nap csak írni és írni! 

Begörbíti az ujját, s eltészi a füze- 
tét a padba. 

Odamegy a tanító néni: 

— Miért nem írsz? 

— Nem tudok — válaszolja Gen- 
ka. — Tessék nézni! — s mutatja be- 
görbített ujját. 


A tanító néni megcsóválja a fejét: 

— 9, te szegény! Ora után el 
kell menned az orvoshoz. 

Genka megijed. 

— Nem kell! — mondja. — Kiegye- 
nesedik majd orvos nélkül is! 

— Nem egyenesedik ki — rázza a 
fejét a tanító néni, — Hiszen tegnap 
is emiatt nem tudtál írni! 

— Nem, ez ma történt — bizony- 
gatja Genka. — Tegnap csak úgy nem 
Írtam. 

— Hogy-hogy csak úgy? 

— Eltörött a tollam hegye... 


— Köszönöm, hogy felébresztettetek. 


— Furcsa... — mondja a tanító 
néni. — Ugy emlékszem, hogy már 
tegnap is ilyen volt az ujjad. . . 

— Milyen? 

— Görbe! 


— Dehogy! — nevet Genka. — 
Tegnap egyáltalán nem ilyen volt! 

— Hát milyen? 

— Ilyen! 

És megmutatja, milyen volt az ujja 
tegnap. 

Erre az egész osztály felnevet. 
Genka pedig elpirul, és benyúl a 
padba a füzetéért. 


II 


Írta: VARGA KATALIN 
Rajzolta : GÖRÖG JÚLIA 


1. KLOTILD 


Piskóta betessékelte vendégeit. 
A szoba közepén csinos trónszék 
állt. A trónszék mellett egy robot- 
kecske kötögetett. 

— Klotild, a dadusom! — mu- 
tatta be a kislány az ikreknek. — 
Kedvenc szórakozása a kötögetés. 

— Nagyon csinos kabátka! — 
dicsérte Patt a robotkecske mun- 
káját. 

— Túlságosan kicsi! — vélte 
az oroszlán. — Ekkora kabát leg- 
feljebb egy papagájnak való. 

Piskóta felnevetett. — Ponto- 
san. Papagájnak való, s ez a jó 
benne. 

Pitt és Patt kíváncsian várták 
a magyarázat folytatását. 


2. HOGYAN SEGÍT KLOTILD? 


3. PISKÓTA VERSE 


Ó, ha minden ly-betűs szó 
piros csíkos lenne! 
Cobolykölyök csíkos bolyhú 


kisbundát viselne; 


Csermely, folyó piros csíkos 
hullámokban folyna, 

csíkos lenne a kővályú, 
rétszélen a boglya; 


I2 


csíkos bivaly hempergőzne 
csíkos pocsolyában, 

csíkos kályha duruzsolna 
a csíkos osztályban; 


csíkos lenne a korcsolya, 
a korcsolyapálya, 

csíkos lenne a hópehely, 
s tengeren a gálya; 


— Palinta-sziget minden lakója 
Kalamáris iskolájában tanulja a 
főneveket. Nekem erre a hétre a j 
és ly betűs főnevek gyűjtését adta 
fel. Hogy könnyebb legyen a dol- 
gom, Klotild is segít. 


1. Kérdés: Küldd be a madarak 
nevét a megfelelő csoportosítás- 
ban. 


csíkos lenne az ibolya, 

s minden virág kelyhe, 
csíkos lenne minden golyó, 
s a ropogós zsemlye; 


fenn az égen a bolygók is 
csíkosak lennének; 

milyen könnyen írnám is meg 
a nyelvtan-leckémet! 


4. HOL VAN DÓRÓ ? 


— Most pedig halljuk, mi járatban vagytok? — 
ült fel Piskóta a trónra kecsesen. 

— Dinó testvérét, Dórót keressük. Táviratában 
azt írta, te tudod hol van. 

— Itt volt a szigeten. Kalamona, a bergengóciai 
híres rabló hozta. De én nem tartok oroszlánt. Szi- 
getemen tilos ragadozóknak tartózkodniok. 

— Kár, hogy nem tartottad itt — felelte Pitt —, 
Dóri nem ragadozó, mint ahogyan Diné barátunk 
sem az. 

— Még kiskoromban felhagytam ezzel a kétes 
foglalkozással — hajolt meg az oroszlán. — Én 
artista vagyok! 

— Sajnálom — sóhajtott Piskóta —, de Dóri már 
nincs itt, Kalamonz elvitte. 


— Hová? 
— Nem tudom. De azért segítek — mosolygott 
sejtelmesen a kislány. — Fúrfarag telefonon értesí- 


tett érkezésetekről. S én máris elküldtem Zűrt a 
Mindentudó varázshegyhez útmutatásért. Addig 
válasszatok vendégházat! — vette elő csinos albu- 
mát, amelyben pompásabbnál pompásabb lak- 
helyek képe sorakozott. 


5. PISKÓTA ALBUMA 


2. Kérdés: A képen hat különböző házat látsz. Mi- 
lyen rokonértelmű főnevek illenek pontosan az 
egyes képek alá? 


6. PISKÓTA REJTVÉNYEI 


Miután Piti és Patt kiválasztottak egy csinos lakóházat, Piskóta megkínálta őket kakaóval, majd 


játszottak. Mégpedig betűrejtvényesdit. 


a) Ha a feltüntetett betűket úgy ejted ki, mint az 
ábc-ben, máris kitaláltad az elbújtatott főneveket. 


A 


999 Cr 


b) Itt a betűk helyét is értelmezni kell. Nézd meg 
az elsőt! Miben van a li betű? D-ban, vagyis: h-óban 
— hóban. Miben van az s? Ű-ben, s-őben. Így nincs 
értelme. Es-őben. Így már igen. 


c) Itt is a betűk elhelyezése a fontos, de mivel a 
kisebb betűk rajta és nem benne vannak a nagyobb 
betűkben, az on-en-ön-n végződést kell használnod: 
ke-n-dő. 


d) Ezúttal ennél a rejtvénynél 
nem o betűt, hanem kört látsz. 
Kettőt. Nagyot és kicsit. Csak a 
kicsi körös rejtvényt kell megfej- 
tened (ö — ő) s ezt tedd félre 
decemberi megfejtésünkhöz. 0 


Beküldendő: 1., 2. kérdés válasza, valamint Piskóta rejtvényeinek megfejtése. 
Decemberi rejtvényhez szükséges az utolsó szórejtvény.€g 
Áprilisi megfejtések: — 2. Klotild — 3. Piskóta: pl. pipacs, ibolya, sas, kutya, oroszlán, teknős- 


béka, almafa. Palinta: pl.: pad, ablak, labda, ing, nap, tó, ajtó, 4. por-per-tér, rög-fog-ing, sip-láp-nap, 
dér-sor-orr. 6 : 1..hó, csecsemő. 4. Petőfi Sándor. 


FOLYTATÁSA JÚNIUSBAN 


A Jálszópajtás MUNKATÁRSA üzeni: 


Szabadtéri társasjáték :a KROKET-KAPUTEKE 


Rendkívül érdekes, szórakoztató 
szabadtéri társasjáték a ma alig ismert 
ukroket"-, magyarul ,kaputeke"- 
játék. 

Kell hozzá egy-két hosszúnyelű 
fakalapács (1.), az ütő, 4—6 db ököl- 
nyi fagolyó (2.), 10 db erős vashuzal- 
ból görbített , kapu" (3.) és két hen- 
geres farúd (4.). Az ütők (1.) fejét 
hengeres tűzifa-darabból vághatjá- 
tok, fúrjátok át és ragasszátok-ékel- 
jétek bele az ágból, seprűnyélből vá- 
gott nyelet. A golyókat, amelyeket 
ráfestett színes sávokkal jelöljetek 
meg, nem tudjátok magatok készí- 
teni; szerezzetek hát játék kougli- 
golyókat, vagy esztergáltassatok ilye- 
neket. A kapukhoz egyenként kb. 
60 cm hosszú drót kell (3.), ezeket 
már magatok hajlíthatjátok, végeiket 
kalapáljátok hegyesre. A két , végfa" 
(4.) kihegyezett seprűnyéldarab, fes- 
sétek rá a golyóknak megfelelő színe- 
ket. 

A játék vízszintes, füves vagy ho- 
mokos, kb.3 x 5 m nagy pályánfolyik. 
A két levert végfa közé szúrjátok le 
a kapukat: kettőt-kettőt a végfák elé 


a pálya középtengelyében — lásd 5. 
ábrán —, pontosan a pálya közepére 
s keresztkapu" jön, két drótkapuból 
készül, a fennmaradt 4 darab a közép- 
tengelytől jobbra-balra kb. 1 méter- 
nyire kerül leszúrásra, mint ,oldal- 
kapuk". A 6. ábra a pálya felét mu- 
tatja, s azt, hogyan indul, és merre 
halad a játék közben a golyó. 

A játékot 2, 4 vagy 6 játékos játsz- 
hatja, egyénileg, vagy két csapatra 
oszolva. A letakart golyók közül 
mindenki húz egyet. Az kezd, akinek 
a színe a végfán legfelül van. Leteszi 
golyóját a végfa elé arasznyira (6.), át- 
üti a két első kapun, majd átadja he- 
lyét a következőnek. Mikor újból 
sorra kerül, igyekszik átütni golyóját 
a jobb oldalkapun, legközelebb a 
középkapun, majd a másik félpálya 
átellenes oldalkapuján, kezdőkapuin, 
s a túlsó végfának ütközve visszafelé 
elkezdi ugyanennek az útnak a tükör- 
képét. Egy ütéssel több kapun is át 
lehet haladni, ha pedig a végfától visz- 
szapattan a golyó, kapun áthaladása 
akkor is érvényes. 

Mindez elég könnyű lenne, de. . .! 


Mivel a pályán nem egy játékos golyói 
vannak egyidejűleg, számolni kell 
véletlen, vagy szándékos összeütkö- 
zéssel! S a játék érdekességét éppen 
az adja, hogy aki golyójával más go- 
lyóját eltalálja, két további ütéshez 
jut! E két ütést felhasználhatja saját 
továbbjutására, vagy: egyik ütéssel 
az eltalált golyót , félreállítja", s a má- 
sikkal ütéssel halad tovább. A félre- 
állítás így történik: az idegen golyó 
mellé állítjuk a sajátot, talpunkkal 
leszorítjuk, és a fakalapáccsal ráütünk, 
mire az idegen golyó a beállított 
irányban elrepül. Mit jelent még ez? 
Azt, hogy a saját csapatbeli golyóját 
jó irányba, akár a neki következő 
kapun át, ütjük, az ellenfélét viszont 
neki kedvezőtlen helyre küldjük. 
Az a játékos vagy csapat nyer, aki, 
vagy amelyik előbb járja végig oda- 
vissza a pályát. 

Lehet úgy is játszani, hogy a 
kapun áthaladás is egy-egy ütéshez 
juttatja a játékost, próbáljátok meg, 
melyik szabály tetszik nektek job- 
ban. 

FERKAI LORÁNT 


kockákban? 


BETŰCSERE: Minden mondatban van egy szó, amelynek első betű- 


jét egy másikkal kell felcserélni. 


AZ ISKOLAI RABLÓ KINTVAN A KIRAKATBAN 


NEHÉZ ELVISELNI A VAGAÁNYT 


HGY ÉL; MINT EGY VISSZAVONULT CSEMETE 
R VÉRKÉPEN MEGKERESEM AFRIKÁT 


BEMESTELTEM FEHERRE A HALAT 


KAPTAM EGY REMEK foLYÓSTOLLAT 


VIRÁGOK: Található-e a sorban két egyforma virág (magasság, 


sziromszám, levél)? 


BETŰREJTVÉNY: A rajz jelentését írjátok be a megfelelő függő- 
leges sorokba. Milyen szöveg alakul ki a vastagon bekeretezett 


MÁJUSI FEJTÖRŐ 


KÉPREJTVÉNYEK : Magyar városok. 


ELFELE TEELTT VETT 


Megfejtési határidő május 20. 


A megfejtéseket küldjétek erre a címre: Kisdobos 
szerkesztősége, Budapest 8., postafiók 57. 


A jobb felső sarokban látható színes háromszöget vág- 
játok le és ragasszátok rá a megfejtést tartalmazó leve- 
lezőlapra. Aki mind a négy rejtvényt jól megfejtette és 
megírta címét, osztályát, az képeslapot kap. A kisdobo- 
sok é, az úttörők 12 levelezőlap beküldése után kapnak 
könyvjutalmat. Arra kérünk benneteket, a rejtvényeket 
ne vágjátok ki a lapból, hanem írjátok vagy rajzoljá- 
tok le. 


A képeslapok küldését októbertől megs-üntetjük, 
mivel öjrendszeri rejtvényjutaimazásra térünk át. Addig 
igyekezzetek a 6—12 lapot begyűjteni! 


Az áprilisi rejtvények helyes megfejtése: 


Keresztrejtvény: vsz.: felek, emezé, levet, elér, lelép, 
e-teve, teker; függ. : felelet, emelet, levél, ek, ezer éve, 
két eper. Számos arc: 5, 9, 2, 6, 4, 3. Keresd meg: 
a kis fúró. Szórejtvények: vízálló (vízhatlan), vízisí, 
vízesés, víziló, vízcsap, vízcsepp. 


KISDOBOS 
Szerkesztő: KELEMEN SÁNDOR 
Szerkesztőség: Budapest VII,, Dobány utca 40, Telefon: 421-392. 
Kiadja az Ifjúsági Lapkiadó Vállalat, Felelős kiadó: Tóth László. 


késsen agy e eszzpraphola gyellynáeren Irodánál (KHI 
Budapest V., nádor tér 1, sz.) közvetlenül 
valamint átutalással a KHI 215-g6162 
Előfizetési díj: negyedévte 9— Ft, félévre 18 Ft, egész évre 36— Ft, 
72.0404 — Kossuth Budapest, ős vezető: Monori 
A címlap RÓNA 

SEN tett eat. 


.! KÁRPÓTLÁS A MŰVIRÁCÉRT 


